Oleg Melnik

Oleg Melnik (15. august 1949 Tallinn – 12. detsember 2011 Tallinn) oli Eesti poplaulja.

Populaarse meelelahutajana, kes võis ühesuguse elegantsiga laulda nii vene, eesti, inglise kui ka soome keeles ning mängis ka kitarri, töötas ta peamiselt Tallinna varieteedes ja esines kontsertidel. 1970. aastatel oli ta ka ansambli Laine solist.Jaanus Kulli. Katrin Kalde: "Melnik oli üks seitsmekümnendate levimuusika korüfeedest" Õhtuleht, 14.12.2011. 

Aastatel 1980–1990 elas Oleg Melnik peamiselt Soomes. Pärast abielu purunemist Soomest naasnult loobus ta 1990. aastatel laulmisest ning tegeles hoopis rahvusvahelise näituseäriga (valmistas ette eksponaate ja pani näitusi üles, reisis palju mööda Venemaad).Jaanus Kulli. Katrin Kalde: "Melnik oli üks seitsmekümnendate levimuusika korüfeedest". Õhtuleht, 14. detsember 2011

Ta mängis kontsertfilmis "Sillerdav päev" (1974) ja muusikafilmis "Võtmeke" (Eesti Telefilm 1970). Samuti filmis "Meloodiaid estraadilt" (1975). 

Üks tuntumaid laule Oleg Melniku esituses oli Nino Rota "Sa vaiki nüüd" filmist "Ristiisa".

Isiklikku
Ta oli aastatel 1980–1990 abielus Ariel Melnikuga, kellest hiljem sai Eri Klasi abikaasa. Tol perioodil elas pere Soomes. Nende tütar Marion Melnik on Soomes ooperilaulja. Nende teine tütar on Julia. Oleg Melnik suri raskekujulise diabeedi tagajärjel.Muusik Oleg Melnik suri pärast rasket haigust. Kroonika/Delfi, 12. detsember 2011

Viited

Välislingid
Haud Tallinna Pärnamäe kalmistul

Kategooria:Eesti lauljad
Kategooria:Eestlased Soomes
Kategooria:Pärnamäe kalmistule maetud
Kategooria:Sündinud 1949
Kategooria:Surnud 2011